Notum sit omnibus tam præsentibus, quàm futuris, litem fuisse inter Monachos de charitate, qui habitabant tunc temporis apud Brasciacum,  Monachos de Monasterio S. Ioannis super terra quæ dicitur S. Martini, quæ etiam adiacet secus S. Germanum de Mundaum. Tandem prædicta lis hoc modo terminata est ex consilio Domni Petri tunc Abbatis de Monasterio S. Ioannis,  ex consensu Domni Rodulfi tunc Prioris de Charitate,  vtriusque conuentus confirmatione. Monachus S. Germani de Mundaum pro pacis prædictæ durabilitate septem libras  dimidiam dedit,  annuatim tres solidos in æternum persoluet Priori de Brasciaco de prædicta terra quæ dicitur S. Martini. Si forsitan prædictos tres solidos retinuerint illi de S. Germano, nec requisiti satisfacere voluerint ad terram quæ dicitur S. Martini vertent se Monachi de Brasciaco, donec sibi satisfaciant Monachi de Monasterio S. Ioannis. Tres isti solidi persolui debent in die S. Mariæ in Martio. In hoc censu continetur quidquid terræ illi S. Martini pertinet tam in pratis, quàm in nemore,  aqua,  tertiis,  decimis,  parochia,  in omnibus terræ illi pertinentibus. Hoc autem vt firmius teneatur laudamus,  sigilli nostri munimine confirmamus ego Rodulfus Prior  Arnulfus Subprior,  Conuentus. Testes ex parte Monachorum de Charitate. Rainaldus Prior de Dampetra, Stephanus de Sancto Ione tunc Prior Brasciaci, Ioannes eiusdem villæ Capellanus, Hugo de Sancto Boneto, Martinus de Viuert, Besinus de Valle, Constantius Roclauis, Vaslinus de Montort, Simon de Brisun. Ex parte Monachorum Sancti Ioannis. Guntardus Monachus, Seguinus Monachus, Lambertus Monachus, Lucius Prior de Sancto Germano, Adalardus Monachus, Lambertus Maior, Achardus Cocus, Petrus Brutinus, Martinus Foreters de Sancto Andrea.